messages: Vaata antud uudislugu ja koosta üks või kaks lauset, mis võtavad kokku selle sisu. Vasta alati eesti keeles ja ainult kokkuvõttega!
  
  Tekst:
  
  Valitsus toetas aastatel 2010 kuni 2014 Estonian Airi ligi 85 miljoni euroga. Euroopa komisjon avaldas mullu novembris otsuse, et tegu oli Euroopa Liidu reeglitega kokkusobimatu riigi abiga. Kuna selle raha tagastamine käis Estonian Airile üle jõu, lõpetas ettevõte päevapealt oma tegevuse. Valitsus võttis Estonian Airi puudutavad otsused vastu põhimõtteliselt seisukohalt, et Eestile on tingimata Tallinnas asuvat lennufirmat vaja, leidis riigikontroll. Samas märkis riigikontroll, et Euroopa komisjoni negatiivne otsus olnuks välditav, kui valitsus oleks järginud riigivara seaduse põhimõtteid ja veendunud, et lennufirmale raha ja laenude andmine on eesmärgi ja õiguspärane ning säästlik. Riigikontrolör Alar Karis ütles, et valitsus tegi otsuseid kiirustades ebapiisava teabe põhjal ning alternatiive ei arutatud. Aastatel, mil arutati lennundust vabariigi valitsuse istungitel ja kabinetiistungitel seda tehti kokku 25-l korral ja mitte ühelgi korral ei olnud materjal esitatud nii, nagu reglement ette näeb, ehk teisisõnu enamus materjali esitati kui kiireloomulisena ja kõige halvematel juhtudel esitati need sama päeva hommikul. Ja kõige keerulisem kõige suurem otsus, mis tehti, tehti põhimõtteliselt ühe ja kahe slaidi põhjal. Euroopa Komisjoni negatiivse otsuse juures sai määravaks valitsuse 2011. aasta otsus eraldada lennufirmale tegevuse laiendamiseks 30 miljonit eurot, kusjuures komisjoni sellest ei teavitatud. Riigikontrolli. Peakontrolör Tarmo Olgo tõdes, et Euroopa Liidu reeglid näevad ette, et restruktureerimise käigus tuleb ettevõtte tegevust koomale tõmmata, mitte seda laiendada. Riigikontroll juhtis juba toona nii majandus kui rahandusministeeriumi tähelepanu riigiabireeglite rikkumise riskile, märkis Olgo. Rahandusminister vastas meile, et et nemad ei tegele sellega, et transpordi riigiabi ja Majandus-Kommunikatsiooniministeeriumi rida ja Majandus-Kommunikatsiooniministeerium kantsleri isikus siis teatas, et nemad ei pea vajalikuks analüüsida, et nad näevad, et erainvestori printsiip on järgitud. Endine rahandusminister Jürgen Ligi kirjutas riigikontrolli auditit kommenteerides, et see ei paljasta muud kui teada asju ja on mõnes asjas lihtsalt tagantjärele targem kui otsustajad enne. Ligi sõnul juhtis ta riigiabi loa küsimise vajadusele tähelepanu alates 2009.-st aastast. Tema sõnul oli luba küsima pidanud majandusministeerium pigem optimistlik, võib-olla ka seetõttu, et sai Brüsselis piisavalt segaseid vastuseid ning teiste riikide näited olid lootusrikkamad. Auditile tuginedes tegi riigikontroll ettepaneku, et valitsusele esitatavate materjalide hulka peaks edaspidi kindlasti kuuluma äriühingu terviklik äriplaan vähemalt järgmiseks neljaks aastaks ning rahandusministeeriumi koostatud või tellitud analüüs otsuse vastavuse kohta Euroopa Liidu riigiabi reeglitele. Riigikontroll soovitab ka, et rahandusministeeriumisse loodaks riigi abiküsimuste keskne kompetentsuskeskus.
messages: user
messages: Valitsus tegi Estonian Airi toetades otsuseid kiirustades ja eraldas kümneid miljoneid eurosid piisavalt süvenemata, leiab riigikontroll täna avaldatud auditiaruandes. Valitsus lähtus seejuures seisukohast, et Eestile on tingimata oma lennufirmat vaja.
messages: assistant